ఖర్జూరం
ఖర్జూరం (ఆంగ్లం "Date Palm") ఎడారి ప్రాంతాల్లో పెరిగే ఒక విధమైన వృక్ష ఫలం. పామే (palm) కుటుంబానికి చెందిన ఖర్జూరం శాస్త్రీయనామం "ఫీనిక్స్‌ డాక్టీలిఫెరా". అంతెత్తున ఆకాశంలోకి పెరిగే ఈ చెట్లు సుమారు 10 నుంచి 20 మీటర్ల ఎత్తు వరకూ పెరుగుతాయి. తాటిచెట్ల మాదిరిగానే ఆడా మగా వేర్వేరుగా ఉంటాయి. ఆడచెట్లు మాత్రమే ఫలాల్నిస్తాయి. ఒక మగచెట్టు నుంచి వచ్చే పరాగరేణువులు సుమారు 50 ఆడచెట్లను ఫలవంతం చేస్తాయట. అయితే ఇటీవల ఆపాటి మగచెట్లను పెంచడం కూడా ఎందుకనుకుని పరాగరేణువుల్ని నేరుగా మార్కెట్లో కొని ఫలదీకరించే పద్ధతిని కూడా అనుసరిస్తున్నారు. 5-8 ఏళ్ల వయసు వచ్చేసరికి ఖర్జూర చెట్టు కాపుకొస్తుంది. ఒకప్పుడు ఇది అక్టోబరు - డిసెంబరు సమయంలో మాత్రమే దొరికేది. ఇప్పుడు ఆ దశ దాటిపోయింది. ఏ సూపర్‌ మార్కెట్టుకెళ్లినా గింజ తీసేసి ఆకర్షణీయంగా ప్యాక్‌ చేసిన విభిన్న ఖర్జూరాలు ఎప్పుడూ దొరుకుతూనే ఉన్నాయి.
రామజోగి
“రామోజీ” మరియు “యోగి” పదాల కలయికనే “రామజోగి” మరియు “రామోజీ” మరియు “యోగుల” పదాల కలయికనే “ రామజోగులు” గా పిలువ బడుతున్నారు. రామోజీ అనగా భగవత్ స్వరూపుడైన “శ్రీ రాముడు” యోగి అనగా “ సాదువు” లేదా “ఋషి” లేదా“ ముని” లేదా “ భక్తుడు ” అని అర్థం. రామజోగులు ప్రదానంగా, శ్రీ నామాన్నే స్మరిస్తూ, శ్రీ రామ కీర్తనలనే, శ్రీ రామ నామాన్నే ప్రధాన మందుగా బావిస్తూ రామ అమృత పానాన్ని లోకానికి తెలియ చేస్తూ వృత్తి రిత్యా చెట్ల ఆకులు, పసరికలు మూలికలు, ద్వారా కఠినమైన రోగాలని నయం చేస్తూ జ్యోతిష్యం వంటి శాస్త్రాలలో వాటిలో ప్రావీణ్యత పొంది జీవిస్తున్నారు. రామజోగులు ఇచ్చే మందుని “రామజోగి మందు” అని పిలుస్తారు. ఎంతో కఠినమైన కర్మ ఫలాలని పోగొట్టే మహత్తరమైన ఔషదం “రామనామం” రామ అనే అక్షరాలు నా”రా”యణాయ, న”మ”శివాయ లోని కీలక అక్షరాల సముదాయం తో “రామ” అనే నామం ఏర్పదినదని, రామ నామాన్ని జపిస్తే శ్రీ హరి వేయినామాలు పటించినట్లు అని శివుడు పార్వతితో స్వయంగా విష్ణు సహస్రనామ పల శ్రుతిలో తెలియ చేశాడు. రామజోగి మందు మహాత్యముని భక్త రామదాసు భద్రచల కీర్తనల ద్వారా రామజోగి మందు మహాత్యముని గురించి “ రామజోగి మందు కొనరే” అనే కీర్తన ద్వారా వివరించారు. పూర్వము త్రేతాయుగకాలము నుండి సాక్షాత్తు భగవత్ స్వరుపుడైన శ్రీ రాముడు మరియు వారి పూర్వికుల నుండి రామజోగి/రామజోగుల వారు ప్రత్యక్ష మరియు పరోక్ష సేవలు చేస్తున్నారు. రామజోగి కులానికి ఈ పేరు రాముని పేరుమీద నామకరణం చేయడం జరిగింది.
పూర్వకాలంలో దశరథ మహారాజు గారికి రాచపుండు కావడం వలన తీవ్ర అవస్థకు గురవుతాడు. తనకు అయిన రాచపుండును నయం చేయడానికి తన రాజ్యములో ఉన్న వివిధ రాజవైద్యులను, యోగులను, పండితులను, సంప్రదించి తన జబ్బు (వ్యాధి) ని నయం చేయడానికి వారి వద్ద నుండి సలహాలు తీసుకుంటాడు. అప్పుడు రాజవైద్యులు, యోగులు, పండితులు, రాజు గారి రాచపుండు కేవలం శారీరక పరమైన, మానసిక పరమైన, వైద్య శాస్త్రాలు తెలిసిన రామ నామ స్మరణ చేస్తూ భవ రోగాలని సైతం క్షీనింప చేసే, నయం చేసే రామజోగి మూలిక వైద్యం ( రామజోగి మందు ) ద్వారానే నయమవుతుందని వారు చెప్పడం జరుగుతుంది.